CELEX: 62008CA0285
Language: mt
Date: 2009-06-04 00:00:00
Title: Kawża C-285/08: Sentenza tal-Qorti tal-Ġustizzja (L-Ewwel Awla) tal- 4 ta’ Ġunju 2009 (talba għal deċiżjoni preliminari tal-Cour de cassation — Franza) — Société Moteurs Leroy Somer vs Société Dalkia France, Société Ace Europe (Responsabbiltà għall-prodotti difettużi — Direttiva 85/374/KEE — Kamp ta’ applikazzjoni — Ħsara kkawżata minn oġġett maħsub għal użu professjonali u użat għal dan l-użu — Sistema nazzjonali li tippermetti lill-vittma li titlob kumpens għal din il-ħsara, meta tressaq biss il-prova tal-ħsara, tad-difett u tar-relazzjoni kawżali — Kompatibbiltà)

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/20
            
         Sentenza tal-Qorti tal-Ġustizzja (L-Ewwel Awla) tal-4 ta’ Ġunju 2009 (talba għal deċiżjoni preliminari tal-Cour de cassation — Franza) — Société Moteurs Leroy Somer vs Société Dalkia France, Société Ace Europe
   (Kawża C-285/08) (1)
   
   (Responsabbiltà għall-prodotti difettużi - Direttiva 85/374/KEE - Kamp ta’ applikazzjoni - Ħsara kkawżata minn oġġett maħsub għal użu professjonali u użat għal dan l-użu - Sistema nazzjonali li tippermetti lill-vittma li titlob kumpens għal din il-ħsara, meta tressaq biss il-prova tal-ħsara, tad-difett u tar-relazzjoni kawżali - Kompatibbiltà)
   2009/C 180/33
   Lingwa tal-kawża: Il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrenti: Société Moteurs Leroy Somer
   
      Konvenuta: Société Dalkia France, Société Ace Europe
   
      Suġġett
   
   Talba għal deċiżjoni preliminari — Cour de cassation (Franza) — Interpretazzjoni tal-Artikoli 9 u 13 tad-Direttiva tal-Kunsill 85/374/KEE, tal-25 ta’ Lulju 1985, dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar responabbiltà għall-prodotti difettużi (ĠU L 210, p. 29) — Kamp ta’ applikazzjoni materjali tad-Direttiva — Ammissibbiltà ta’ sistema nazzjonali ta’ responsabbilità li tippermetti li jinkiseb kumpens għall-ħsara kkawżata f’oġġett maħsub għal użu professjonali u użat għal dan l-użu — Ħsara kkawżata f’ġeneratur tal-elettriku ta’ sptar wara li saħan alternator
   
      Dispożittiv
   
   Id-Direttiva tal-Kunsill 85/374/KEE, tal-25 ta’ Lulju 1985, dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar responabbiltà għall-prodotti difettużi għandha tiġi interpretata fis-sens li ma tipprekludix l-interpretazzjoni ta’ dritt nazzjonali jew l-applikazzjoni ta’ ġurisprudenza interna stabbilita li skonthom il-vittma tista’ titlob kumpens għall-ħsara kkawżata f’oġġett maħsub għall-użu professjonali u użat għal dan l-użu, meta din il-vittma tressaq biss il-prova tal-ħsara, tad-difett fil-prodott u tar-relazzjoni kawżali bejn id-difett u l-ħsara.
   
      (1)  ĠU C 223, 30.8.2008